Olaf Østensen

Olaf Magnus Østensen (født 1950) er en norsk statstjenestemann. Han arbeider i Statens kartverk, der han er leder for enheten Strategisk og Teknologisk Utvikling (STU).

Østensen er utdannet matematiker og avla i 1977 hovedfag ved Universitetet i Oslo.. 

Østensen er særlig kjent for sitt arbeidet med tilrettelegging og tilgjengeliggjøring av kartinformasjon og har gjort en særlig innsats etablering av standarder for geografisk informasjon. Internasjonalt er han leder for komitéen i Den internasjonale standardiseringsorganisasjonen som har til oppgave å komme fram til internasjonale standarder for geografisk informasjon, ISO/TC 211.Jan-Sverre Syvertsen: Positivt klima gir godt grunnlag, Kundebladet Kløkt, , besøkt 17. november 2009. Østensen er også leder for det norske Standardiseringsrådet, som fremmer forslag om IKT-standarder for offentlig sektor.Forslag om standarder for lyd- og videoinnhold på offentlige nettsider, Fornyings- og administrasjonsdepartementet, Pressemelding, nr.: 2/09, 08. januar 2009, besøkt 17. november 2009. 

Det kongelige hoff kunngjorde 17. november 2009 at kongen har utnevnt Østensen til ridder av 1. klasse av St. Olavs Orden «for samfunnsnyttig virke.» Det ble videre opplyst at det ved beslutning om tildeling er «lagt vesentlig vekt på Østensens pionerarbeid knyttet til nasjonalt standardiseringsarbeide og utvikling av tilgang til offentlig informasjon.»«Utnevnelser til St. Olavs Orden», kongehuset.no.

Referanser

Kategori:Norske matematikere
Kategori:Norske embets- og tjenestemenn
Kategori:Riddere av 1. klasse av St. Olavs Orden